Nə sünniyəm nə şiə, mən ki, Muhəmməd Əliyəm
Nə sünniyəm nə şiə, mən ki, Muhəmməd Əliyəm!  
Etsən aləmə nəzər, görərsən ən Gözəliyəm! 
 
Kim ki, sevir, alır hər kəs güc-qüvvəni, bil məndən,  
Həm sünni həm şiə, mən qəlbdəki, eşqə dəliyəm!  

Ol mənə Aşiq ki, mən Məcnunun tək Leylasıyam, 
Sev məni sünni, sən dəli şiə, mən işvəliyəm! 
 
Gülün naz-yazı, bülbülü eylər dəli-divanə, 
Kim sünni kim şiə, gəl anla ki, mən şivəliyəm!

Gəl-gör məni hər yerdə çün eyləmişəm mən zühur, 
Ol həm sünni həm şiə fərq etməz, mən cilvəliyəm! 

Axtarma yarı uzaqda, mən ki, şah damarında, 
Bax könlünə sünni-şiə, mən nazlı qəmzəliyəm! 

Bəsdir, yetər artıq verdiz məni özgə nişanə,
Guya ki, sevir sünni-şiə?! Mən Sevilməliyəm! 

Ayırma özünü məndən, Əslin-varın Kərəmdən, 
Duy məni sünni-şiə, mən Əli Həqq deməliyəm!

Ayrılıb ruhu, cəmi bəşərin xilqəti kimdən!? 
Gör ki, ey bəşər! Aləmdə mən tək öyünməliyəm! 

Adəmi-aləmi xəlq eylədim bir cümlə sözlə, 
Bil ki, sünni-şiə, mən həqiqətin əvvəliyəm! 

Mən Əli, Aləmin sərvəri, Adəmin rəhbəri, 
Kim yetim-yesir, o kimsəsizlərə tək Vəliyəm! 

Mən Raufam, hamını Bağışlayan, Mehribanam! 
Ey sünni-şiə! Mən, əzəli-əbədi Əliyəm!
Qəzəllər